58. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ.420/881/Β 6383 της 9 Σεπτ./5 Οκτ. 1981 (ΦΕΚ Β΄ 612) Περί εξαιρέσεως εκ των προσκλήσεων, κατηγορίας στρατευσίμων. 1.Έχοντες υπ’ όψει: α)Τας διατάξεις των άρθρ. 43 (παρ. 2), 122 και 141 Ν.Δ.720/70. β)Την ανάγκην εξασφαλίσεως της απροσκόπτου λειτουργίας των όλως απαραιτήτων δια την ζωήν του «Έθνους ή την Εθνικήν άμυναν, επιχειρήσεων, αποφασίζομεν: Tην εξαίρεσιν εκ των προς κατάταξιν εις το Στράτευμα προσκλήσεων, επί τέσσαρα έτη, των στρατευσίμων κλάσεων 1956 μέχρι 1980, οίτινες κατά την καθ’ ην υποχρεούνται προς οιονδήποτε λόγον νομίμου εκτός στρατεύματος παραμονής των, ανήκουν εις το τακτικόν επιστημονικόν προσωπικόν ή είναι διευθυνταί ή υποδιευθυνταί, διοικηταί ή υποδιοικηταί, πρόεδροι ή μέλη διοικητικών συμβουλίων, επιχειρήσεων (κρατικών ή ιδιωτικών), εντεταγμένων εις την εδαφ. α της παρ. 2 του άρθρ. 6 Ν.Δ. 107/73, κατηγορίαν (Α΄ ΚΑΤΗΓΟΡΙΑΝ). 2.Η ειρημένη εξαίρεσις χορηγείται βάσει των κάτωθι δικαιολογητικών υποβαλλομένων υπό των ενδιαφερομένων, εις το Στρατολογικόν των Γραφείον, εντός εξαμήνου ανατρεπτικής προθεσμίας, από της προσδιοριζομένης ημερομηνίας κατατάξεώς των: α)Αιτήσεως, περί εξαιρέσεώς των β)Βεβαιώσεως Παραρτήματος «Α». 3.Η εξαίρεσις διακόπτεται αφ’ ης: α)Οι ενδιαφερόμενοι παραιτηθούν ή απολυθούν από της δι’ ην εξηρέθησαν θέσεως ή αιτήσουν την διακοπήν της δια σχετικής αιτήσεώς των προς το Στρατολογικόν των Γραφείον. β)Παύση ή ένταξις της επιχειρήσεως, εις την εν εδαφ. α της παρ. 2 του άρθρ. 6 Ν.Δ. 107/73, κατηγορίαν. (Μετά τη σελ. 110,6608) Σελ. 110,6609 Τεύχος ΣΤ32-Σελ. 103 Στρατολογία 36.Β.α.58 4.Έλεγχος της εξαιρέσεως, μετά την διακοπήν ή λήξιν της, προς διαπίστωσιν του χρόνου ισχύος της, βάσει της βεβαιώσεως του Παραρτήματος «Β», υποβαλλομένης παρά των ενδιαφερομένων, εις το Στρατολογικόν των Γραφείον. 5.Αι λεπτομέρειαι εφαρμογής της παρούσης, να καθορισθώσιν υπό των Κλάδων. 6.Η παρούσα δημοσιευθήτω δια της Εφημερίδος της Κυβερνήσεως. (Ακολουθούν υποδείγματα βεβαιώσεων). 